CELEX: 62021TN0661
Language: el
Date: 2021-10-07 00:00:00
Title: Υπόθεση T-661/21: Προσφυγή της 7ης Οκτωβρίου 2021 — ClientEarth κατά Επιτροπής

17.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/44
            
         
      Προσφυγή της 7ης Οκτωβρίου 2021 — ClientEarth κατά Επιτροπής
      (Υπόθεση T-661/21)
      (2022/C 24/57)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: ClientEarth AISBL (Βρυξέλες, Βέλγιο) (εκπρόσωποι: O. Brouwer, B. Verheijen και T. van Helfteren, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει τη σιωπηρή απόφαση της καθής να αρνηθεί την πρόσβαση σε ορισμένα έγγραφα τα οποία αφορούν την αποψίλωση και την υποβάθμιση των δασών, σύμφωνα με τον κανονισμό (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (1) και τον κανονισμό (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (2)·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα της προσφεύγουσας στο πλαίσιο της παρούσας δίκης, περιλαμβανομένων των εξόδων τυχόν παρεμβαινόντων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής, η προσφεύγουσα προβάλλει έναν μοναδικό λόγο ακυρώσεως ο οποίος συνίσταται στο ότι, στο μέτρο που δεν απηύθυνε στην προσφεύγουσα ρητή απόφαση επί της αιτήσεώς της να της παρασχεθεί πρόσβαση εντός των προθεσμιών επεξεργασίας των επιβεβαιωτικών αιτήσεων που προβλέπονται στα άρθρα 8, παράγραφοι 1 και 2, του κανονισμού 1049/2001, η καθής αρνήθηκε σιωπηρώς την πρόσβαση κατά την έννοια του άρθρου 8, παράγραφος 3.
      
         (1)  ΕΕ 2001, L 145, σ. 43.
      
         (2)  ΕΕ 2006, L 264, σ. 13.